Il-Kult tal-Madonna tar-Rużarju hu wieħed mifrux sewwa f'dawn il-ġżejjer Maltin. Kull paroċċa qadima għandha kapella jew kappellun ddedikat lill-Madona tar-Rużarju. F'din il- kappella nsibu altar u kwadru fejn aktarx naraw il-figura tal-Madonna flimkien mal-Bambin bil-kuruni tar-Rużarju. Ġieli jidhru wkoll xi qaddisin fosthom dawk marbuta mal-Ordni Dumnikana. L-aktar li jispikka hu l-fundatur ta' din l-ordni, jiġifieri San Duminku. Ma' din il-kappella jkun hemm marbuta fratellanza li torganizza purċissjoni darba fis-sena bi statwa tar-Rużarju. Din il-purċissjoni ssir fl-ewwel Ħadd t'Ottubru. Ġbart ħames paroċċi li jinsabu fil-qalba ta' Malta u ser naraw flimkien xi tagħrif dwar il-kult tar-Rużarju f'dawn il-parroċċi. Ħ'Attard Ħ'Attard sar parroċċa fis-sena 1575. Il-knisja parrokkjali, li hija ddedikata lill- Assunta, li hemm illum, nbniet fis-sena 1613 fuq pjanata tal-perit Malti Tumas Dingli. Maż-żmien żiedu l-kampnar mal-knisja u dan sar fis-sena 1718. Id-devozzjoni lejn il-Madonna tar-Rużarju daħlet mat-twaqqif tal-parroċċa. Tant li fis-sena 1594 wieħed mill-altari tal-ewwel knisja parrokkjali kien iddedikat lill-Madonna tar- Rużarju. Ftit wara twaqqfet il-fratellanza tal-Madonna tar-Rużarju. Din kellha l-permess tal-Provinjal Domnikan li kien Sqalli. Wieħed mir-retturi ta' din il-fratellanza kien Tumas Dingli nnifsu. Ħal Balzan Ftit passi l bogħod mill-paroċċa ta' Ħ'Attard hemm il-parroċċa ta' Ħal Balzan. Din il-parroċċa hija ddedikata lil-Lunzjata. Il-knisja presenti telgħet bejn is-snin 1669 u 1695. Fis-sena 1655 twaqqfet il-parroċċa u 4 snin wara twaqqfet il-fratellanza tal- . Madonna tar-Rużarju. Fl-ewwel snin tagħha kien hemm madwar 25 fratell. Meta bnew it-tieni knisja parrokkjali, dik li hemm illum, l-altar tal-Madonna tar-Rużarju ġie mogħti preferenza billi tpoġġa f'wieħed mill-kappelluni, sewwa sew fuq in-naħa tal-lemin tal-altar maġġur, quddiem l-kappellun tal-Kurċifiss. Ħal Lija Il-parroċċa ta' Ħal Lija hija ddedikata lit-trasfigurazzjoni ta' sidna Ġesu Kristu. Din il-parroċċa hija aktar magħrufa fost il-poplu Malti bħala l-parroċċa tas-Salvatur. Il- parroċċa twaqqfet fis-sena 1594 waqt il-knisja presenti nbniet fis-sena 1594. F'din il-parroċċa insibu fratellanza ddedikata lill-Madona tar-Rużarju. Din il-fratellanza twaqqfet fuq il-permess tal-Ġeneral Dumnikan li jġib id-data tal-21 t'Awwissu 1599. Din il-fratellanza kienet saret popolari mal-poplu ta' Ħal Lija tant li sas-sena 1618 kien hemm diversi irġiel li saru fratelli. Fis-sena 1700 meta fetħu l-knisja parrokkjali l-ġdida, il-fratellanza ġiet mogħtija wieħed mill-kappelluni għall-altar tagħha. Sew Ħ'Attard, Ħal Balzan u sew Ħal Lija, dawn kollha ħarġu mill-parroċċa ta' Birkirkara. Din il-parroċċa twaqqfet qabel is-sena 1436. L-ewwel knisja parrokkjali kienet f'tarf ir-raħal u għalhekk kien hemm bżonn knisja parrokkjali fil-qalba tal- lokalita'. Il-knisja parrokkjali presenti hija t-tielet waħda. Din bdiet tinbena 1727 u lestewha 33 sena wara. Fis-sena 1630 din il-knisja saret waħda kolleġġjata. Din il-knisja hija ddedikata lil Sant' Elena. Il-fratellanza tal-Madonna tar-Rużarju twaqqfet fis-sena 1601. Diġà kellha l-kappella tagħha fil-knisja medjevali. Meta telgħet it-tieni knisja parrokkjali, din il-fratellanza ġiet mogħtija wieħed mill-kappelluni biex ikollha l-altar tagħha. Sas-sena 1649 dan l-altar kellu skultura fuq kull naħa tiegħu. Meta l-knisja ta' Sant'Elena saret il-knisja parrokkjali din il-fratellanza ġiet mogħtija wieħed mill- kappellun tax-xellug biex iservi għall-ħtiġijiet tal-fratellanza. Hawn twaqqaf altar iddedikat lill-Madonna tar-Rużarju. Ħaż-Żebbuġ Il-parroċċa Żebbuġija twaqqfet qabel is-sena 1436. il-knisja parrokkjali ġiet iddedikata lil San Filep ta' Aggira. Il-knisja arċipretali tal-lum bdiet tinbenafis-sena 1632. F'din il-parroċċa twaqqfet il-fratellanza tal-Madona tar-Rużarju. Il-permess ħareġ mill-Ġeneral Dumnikan fit-23 ta' Frar 1588. Fis-sena 1594 kappella bieb ma' bieb mal-knisja parrokkjali ġiet mogħtija lil din il-fratellanza… Sas-sena 1630 kien hemm madwar 80 fratell. Meta nbniet il-knisja presenti l-fratellanza ġiet mogħtija il-kappellun tal-lemin. Fis-sena 1723 kienet saret pittura ġdida għal dan l-altar. Wara bdew jżejnu dan il-kappellun bl-iskultura. Dan ix-xogħol baqa' sejjer sas-sena 1736. Il-parroċċa ta' Ħal Qormi twaqqfet qabel is-sena 1436. Għall-ewwel kappella saret knisja parrokkjali. Maż-żmien telgħet knisja oħra. Il-knisja presenti telgħet fis-sena Maż-żmien żiedu diversi bini mal-knisja oriġinali. Din il-knisja hija waħda arċipretali u hi ddedikata lil San Ġorġ. Il-fratellanza tal-Madonna tar-Rużarju ġiet imwaqqfa fit-2 ta' Settembru 1601. Dan seħħ wara li kien ħareġ il-permess mill-kap tal-Ordni Dumnikana li jġib id-data tal-15 ta' Lulju 1601. Fis-sena 1653 il-fratellanza ġiet mogħtija wieħed mill-kappelluni li kien għadu kemm inbena. Konklużjoni Naraw li l-fratellanzi tal-Madonna tar-Rużarju twaqqfu ftit wara t-twaqqif tal- parroċċi. Dan seħħ f'kull lokalita' li rajna. Dawn il-fratellanzi tar-Rużarju kienu konsidrati importanti mal-kappillani għaliex dejjem ġew mogħtija xi kappellun meta bnew knejjes ġodda. Dan kollu juri kemm il-patrijiet Dumnikani ħadmu fost il- poplu Malti biex ixerdu l-kult tar-Rużarju fost il-poplu. Dan ukoll naraw manifestat permezz ta' niċeċ kif ukoll l-ismijiet ta' Rodaria jew Maria Rosaria kif ukoll Rużar jew Rosario. Illum dawn l-ismijiet spiċċaw mix-xena lokali u li għad baqa' huma nies ta' ċertu eta'. Lanfranco Guido, l-istatwi titulari u l-istatwarji tagħhom, Klabb Kotba Maltin, 1999 Post nadif u effiċjenti Mgħammar b'arja kundizzjonata Il-post fejn il-mara tad-dar issib dak kollu li tenħtieġ u tiffranka l-flus Nieħdu ħsieb ukoll id-deliveries Kif ukoll naċċettaw ordnijiet bit-ċelephone Jawguraw il-Festa t-Tajba lill-Gudjani kollba